CELEX: 32020R0532
Language: et
Date: 2020-04-16 00:00:00
Title: Komisjoni rakendusmäärus (EL) 2020/532, 16. aprill 2020, millega kehtestatakse aastaks 2020 erandid rakendusmäärustest (EL) nr 809/2014, (EL) nr 180/2014, (EL) nr 181/2014, (EL) 2017/892, (EL) 2016/1150, (EL) 2018/274, (EL) 2017/39, (EL) 2015/1368 ja (EL) 2016/1240 seoses teatavate haldus- ja kohapealsete kontrollidega, mida kohaldatakse ühise põllumajanduspoliitika raames

17.4.2020   
               
               
                  ET
               
               
                  Euroopa Liidu Teataja
               
               
                  L 119/3
               
            
         KOMISJONI RAKENDUSMÄÄRUS (EL) 2020/532,
         16. aprill 2020,
         millega kehtestatakse aastaks 2020 erandid rakendusmäärustest (EL) nr 809/2014, (EL) nr 180/2014, (EL) nr 181/2014, (EL) 2017/892, (EL) 2016/1150, (EL) 2018/274, (EL) 2017/39, (EL) 2015/1368 ja (EL) 2016/1240 seoses teatavate haldus- ja kohapealsete kontrollidega, mida kohaldatakse ühise põllumajanduspoliitika raames
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 62 lõiget 2,
         võttes arvesse Euroopa Parlamendi ja nõukogu 13. märtsi 2013. aasta määrust (EL) nr 228/2013, millega kehtestatakse põllumajanduse erimeetmed liidu äärepoolseimate piirkondade jaoks ja tunnistatakse kehtetuks nõukogu määrus (EÜ) nr 247/2006, (2) eriti selle artiklit 8 ja artikli 18 lõike 1 teist lõiku,
         võttes arvesse Euroopa Parlamendi ja nõukogu 13. märtsi 2013. aasta määrust (EL) nr 229/2013, millega kehtestatakse põllumajanduse erimeetmed Egeuse mere väikesaarte jaoks ning tunnistatakse kehtetuks nõukogu määrus (EÜ) nr 1405/2006, (3) eriti selle artiklit 7, artikli 11 lõiget 3 ja artikli 14 lõike 1 teist lõiku,
         ning arvestades järgmist:
         
                     (1)
                  
                  
                     Praeguse COVID-19 pandeemia ja liikmesriikides kehtestatud ulatuslike liikumispiirangute tõttu on kõigis liikmesriikides tekkinud erakorralised haldusraskused seoses nõutava arvu õigeaegsete kohapealsete kontrollide kavandamise ja läbiviimisega. Need raskused võivad põhjustada viivitusi kontrollide tegemisel ja sellest tuleneval toetuse maksmisel. Samal ajal on põllumajandustootjad haavatavad pandeemiast põhjustatud majandushäirete suhtes ning seisavad silmitsi finantsraskuste ja rahavooprobleemidega.
                  
               
                     (2)
                  
                  
                     Eespool nimetatud asjaolude erandliku laadi tõttu on vaja neid raskusi leevendada, kehtestades erandid eri rakendusmäärustest, mida kohaldatakse ühise põllumajanduspoliitika valdkonnas teatavate haldus- ja kohapealsete kontrollide suhtes.
                  
               
                     (3)
                  
                  
                     Komisjoni rakendusmääruses (EL) nr 809/2014 (4) on sätestatud eeskirjad, mis muu hulgas käsitlevad eelmist kalendriaastat hõlmavate kontrolliandmete ja -statistika esitamise tähtaegu, kohapealsete kontrollide ajastamist, teatavate kohapealsete kontrollide kontrollimäärasid ühtse süsteemi raames, sealhulgas muude pindalatoetuskavade puhul kui kliimat ja keskkonda säästvate põllumajandustavade toetus, keskkonnasäästlikumaks muutmise toetuse, maaelu arengu meetmete ja loomatoetuste kavade puhul, ning kontrollimäära suurendamist või vähendamist teatavate kavade korral. Lisaks sisaldab rakendusmäärus (EL) nr 809/2014 eeskirju kohapealsete kontrollide kohta, mis on seotud rahastamiskõlblikkuse kriteeriumide, siduvate kohustuste ja muude kohustustega loomapidamistoetuse taotluste või loomatoetusmeetmete raames esitatud maksetaotluste puhul, muude maaelu arengu meetmete kui pindalapõhised ja loomadega seotud meetmed kontrollimäärasid ning nõuetele vastavuse kontrolli miinimummäärasid.
                  
               
                     (4)
                  
                  
                     Rakendusmääruse (EL) nr 809/2014 artikliga 9 nõutakse, et liikmesriigid esitavad iga aasta 15. juuliks komisjonile eelmist kalendriaastat hõlmavad kontrolliandmed ja -statistika kõigi otsetoetuse kavade, maaelu arengu meetmete ning veinisektori tehnilise abi ja toetusekavade kohta, aruandes esitatud teabe edaspidised muudatused seoses nõuetele vastavuse tingimuste kontrolliks valitud võimalustega, teabe nõuetele vastavuse tingimuste ja standardite kontrollimise eest vastutavate pädevate kontrolliasutuste kohta ning aruande eelmist, eelmist kalendriaastat hõlmava vabatahtliku tootmiskohustusega seotud toetuse haldus- ja kontrollimeetmete kohta. Praegust olukorda arvesse võttes on asjakohane pikendada seda tähtaega käesoleval aastal 15. septembrini 2020.
                  
               
                     (5)
                  
                  
                     Rakendusmääruse (EL) nr 809/2014 artikli 24 lõikega 4 nõutakse, et juhul kui ortofotode (satelliit- või aerofotod) fototõlgendus ei anna tulemusi, mille alusel saaks teha pädevat asutust rahuldavaid lõplikke järeldusi haldus- või kohapealsete kontrollide objektiks oleva põllu rahastamiskõlblikkuse või nõuetekohase suuruse kohta, peab pädev asutus tegema füüsilisi kontrolle põllul. Praeguste erandlike asjaolude tõttu on asjakohane soodustada kontrollide tegemist kaugseire teel ning selliste uute tehnoloogiate kasutamist nagu mehitamata õhusõidukite süsteemid, geomärgistusega fotod, ülemaailmse satelliitnavigatsioonisüsteemi (GNSS) vastuvõtjad koos Euroopa Geostatsionaarse Navigatsioonilisasüsteemiga (EGNOS) ja programmiga Galileo, Copernicuse programmi Sentineli missioonide satelliitide kogutud andmed ja muud asjakohased dokumentaalsed tõendid, mida kasutatakse asjaomaste toetuskavade või -meetmete rahastamiskõlblikkuse kriteeriumide, siduvate kohustuste ja muude kohustuste täitmise, samuti nõuetele vastavuse tingimuste ja standardite täitmise kontrollimiseks.
                  
               
                     (6)
                  
                  
                     Mitmed määruse (EL) nr 1306/2013 kohased kohustused, mis on seotud nõuetele vastavusega, ning Euroopa Parlamendi ja nõukogu määruse (EL) nr 1307/2013 (5) kohased kohustused, mis on seotud keskkonnasäästlikumaks muutmisega, tuginevad nende täitmisel konkreetsele ja diferentseeritud tähtaegadele ning nõuavad seetõttu nende raamistike alusel tehtavaid kohapealseid kontrolle. Liikmesriikide poolt 2020. aastal praeguse COVID-19 pandeemiaga võitlemiseks kehtestatud meetmed mõjutavad nõutavate kohapealsete kontrollide nõuetekohast teostatavust ja nende kohustuste täitmiseks ettenähtud tähtaegadest kinnipidamist. Seepärast on seoses teatavate 2020. aastaks kavandatud kontrollidega vaja kehtestada erand rakendusmääruse (EL) nr 809/2014 artiklitest 30–33a ja artikli 68 lõikest 1 ning vähendada kohapealsete kontrollide miinimummäära võrreldes tavapäraste kontrollimääradega nii keskkonnasäästlikumaks muutmise kui ka nõuetele vastavuse kohustuste puhul. Võttes arvesse kohustuste laadi ja kontrollimeetmete proportsionaalsust pandeemia tingimustes, tuleks kontrollikogumit piirata vastavalt toetusesaajate suhtes kohaldatavatele kohustustele ja asjaomasele maakasutusele.
                  
               
                     (7)
                  
                  
                     Rakendusmääruse (EL) nr 809/2014 artikli 42 lõige 1 sisaldab eeskirju kohapealsete kontrollide tegemiseks, et kontrollida, kas rahastamiskõlblikkuse kriteeriumid, siduvad kohustused ja muud kohustused on täidetud ning kas on hõlmatud kõik loomad, kelle kohta on esitatud toetuse- või maksetaotlus loomatoetuste kavade või loomatoetusmeetmete raames. Praegust olukorda silmas pidades on asjakohane ette näha, et kui liikmesriikidel ei ole võimalik teha kõnealuse sättega nõutavaid kohapealseid kontrolle, võivad liikmesriigid võtta vastu otsuse, et 2020. taotlusaastaga seotud kohapealsed kontrollid viiakse läbi asjaomasel taotlusaastal vabalt valitud ajal, eeldusel et nende kontrollide käigus on endiselt võimalik kontrollida rahastamiskõlblikkuse tingimusi.
                  
               
                     (8)
                  
                  
                     Muude maaelu arengu meetmete puhul kui pindalapõhised ja loomadega seotud meetmed on rakendusmääruse (EL) nr 809/2014 artikli 48 lõikes 5 sätestatud, et investeerimistoimingute halduskontrolli puhul tuleb teha vähemalt üks kontrollkäik toetatud tegevuse toimumiskohta või investeerimiskohta, et kontrollida investeeringu tegemist. Praeguseid asjaolusid silmas pidades võivad liikmesriigid juhul, kui neil ei ole võimalik korraldada enne lõppmaksete tegemist kontrollkäike, vastu võtta otsuse, et COVID-19 pandeemiaga võitlemiseks kehtestatud meetmete kohaldamise ajal võib need kontrollkäigud asendada asjakohaste dokumentaalsete tõenditega.
                  
               
                     (9)
                  
                  
                     Rakendusmääruse (EL) nr 809/2014 artikli 50 lõige 1, artikli 60 lõige 2 ja artikli 52 lõige 2 sisaldavad eeskirju kohapealsete kontrollide ja järelkontrollide kohta muude maaelu arengu meetmete puhul kui pindalapõhised ja loomadega seotud meetmed. Praeguseid asjaolusid silmas pidades tuleks liikmesriikidel lubada vähendada nende kontrollide arvu või asendada kohapealsed kontrollid asjakohaste dokumentaalsete tõenditega.
                  
               
                     (10)
                  
                  
                     Teatavates liikmesriikides rahvatervise kaitsmise eesmärgil kehtestatud meetmetega nähti ette ulatuslikud liikumispiirangud, mis takistasid kohapealsete kontrollide tegelikku läbiviimist, kuna inspektoritel ei olnud võimalik teha kontrollkäike toetusesaajate juurde ega füüsiliselt külastada põllumajanduslikke majapidamisi. Võttes arvesse nende asjaolude enneolematut laadi, tuleks erandkorras aktsepteerida 2019. aasta puhul seda, et neis liikmesriikides tehakse vähem kontrolle. Selleks et tagada läbipaistvus ja võrdne kohtlemine, tuleks 2019. taotlusaasta puhul ning muude maaelu arengu meetmete kui pindalapõhised ja loomadega seotud meetmed korral 2019. kalendriaasta puhul aktsepteerida madalamaid kontrollimäärasid üksnes juhtudel, kui kehtestati ulatuslikud liikumispiirangud, mille puhul on eelkõige teada konkreetne kuupäev, millal piiranguid hakati kohaldama, ning mis takistasid asjaomaste kontrollide lõpuleviimist.
                  
               
                     (11)
                  
                  
                     Käesolevas määruses sätestatud erandid rakendusmäärusest (EL) nr 809/2014 peaksid võimaldama liikmesriikidel ära hoida viivitusi kontrollimeetmete puhul ja toetusetaotluste menetlemisel ning seega toetusesaajatele 2020. aasta eest tehtavate maksete tegemisel. Liikmesriigid, kes kasutavad neid erandeid, peaksid püüdma kasutada alternatiivseid tõendusmaterjale, mis võivad hõlmata dokumentaalseid kontrolle, uute tehnoloogiate kasutamist või toetusesaaja esitatavaid usaldusväärseid tõendeid, et asendada teavet, mis tavaliselt saadakse kontrollidest, mida oleks tehtud tavatingimustes. Siiski on äärmiselt tähtis, et need erandid ei takistaks usaldusväärset finantsjuhtimist ja piisava kindluse tagamise nõuet. Seepärast peavad neid erandeid kasutavad liikmesriigid võtma kõik vajalikud meetmed, et vältida liigsete summade maksmist ning algatada alusetult makstud summade tagasinõudmine. Lisaks sellele peaks kõnealuste erandite kasutamine olema hõlmatud määruse (EL) nr 1306/2013 artikli 7 lõike 3 esimese lõigu punktis b osutatud vahendite haldaja kinnitusega taotlusaastate 2020 ja 2021 kohta.
                  
               
                     (12)
                  
                  
                     Komisjoni rakendusmäärustes (EL) nr 180/2014 (6) ja (EL) nr 181/2014 (7) on sätestatud liidu äärepoolseimate piirkondade ja Egeuse mere väikesaarte jaoks mõeldud põllumajanduse erimeetmete kontrollimäärad. COVID-19 pandeemiaga võitlemiseks kehtestatud meetmed mõjutavad ka liidu äärepoolsemaid piirkondi ja Egeuse mere väikesaari, mistõttu on asjakohane kehtestada erand neist määrustest ja kohandada 2020. aastaks kavandatud kohapealsete kontrollide määrasid.
                  
               
                     (13)
                  
                  
                     Komisjoni rakendusmääruse (EL) 2017/892 (8) artikli 27 lõikes 2 on kehtestatud iga-aastaste kohapealsete kontrollide jaoks valim, mis esindab vähemalt 30 % taotletud toetuse kogusummast, ning sätestatud, et kõiki rakenduskava kohaldavaid tootjaorganisatsioone või tootjaorganisatsioonide liite tuleb kontrollida vähemalt üks kord kolme aasta jooksul. Selle määruse artikli 27 lõikes 7 on sätestatud, et sama määruse artikli 27 lõikes 2 osutatud valimiga hõlmatud tootjaorganisatsiooni liikmete üksikute põllumajandusettevõtete meetmete puhul tuleb teha vähemalt üks kontrollkäik, et veenduda nende meetmete rakendamises. COVID-19 pandeemiaga võitlemiseks kehtestatud meetmete tõttu ei pruugi liikmesriigid olla võimelised neid nõudeid täitma ning neil tuleks seega lubada teha 2020. aastal vähem kontrolle ja nende suhtes ei tuleks 2020. aastal kohaldada nõudeid, mis käsitlevad tootjaorganisatsioonidesse tehtavate kontrollkäikude sagedust.
                  
               
                     (14)
                  
                  
                     Rakendusmääruse (EL) 2017/892 artikli 29 lõikes 2 on sätestatud, et kõrvaldamistoimingute esimese astme kontrollid peavad hõlmama 100 % turult kõrvaldatud toodete kogusest, v.a tasuta jagamiseks ettenähtud tooted, mille puhul võivad liikmesriigid selle määruse artikli 29 lõike 3 alusel kontrollida väiksemat protsenti, ent mitte vähem kui 10 % mis tahes tootjaorganisatsiooni asjaomastest kogustest turustusaasta jooksul. COVID-19 pandeemiaga võitlemiseks kehtestatud meetmete tõttu ei pruugi liikmesriigid olla võimelised seda nõuet täitma ning neil tuleks lubada kohaldada 2020. aasta kontrollide puhul madalamat protsendimäära, mis ei oleks siiski väiksem kui 10 % mis tahes tootjaorganisatsiooni asjaomastest kogustest turustusaasta jooksul ka kõigi teiste turult kõrvaldatud toodete puhul, olenemata nende kavandatavast sihtkohast.
                  
               
                     (15)
                  
                  
                     Rakendusmääruse (EL) 2017/892 artikli 30 lõikes 3 on sätestatud, et iga kontroll peab hõlmama valimit, mis esindab vähemalt 5 % tootjaorganisatsiooni poolt turustusaasta jooksul kõrvaldatud kogustest. COVID-19 pandeemiaga võitlemiseks kehtestatud meetmete tõttu ei pruugi liikmesriigid olla võimelised seda nõuet täitma ning neil tuleks lubada kasutada 2020. aastal valimeid, mis esindavad vähemalt 3 % tootjaorganisatsiooni poolt 2019. turustusaasta jooksul kõrvaldatud kogustest.
                  
               
                     (16)
                  
                  
                     COVID-19 pandeemiast põhjustatud kriisiolukorra tõttu on liikmesriikidel 2020. aastal praktiliselt võimatu teha Euroopa Parlamendi ja nõukogu määruse (EL) nr 1308/2013 (9) artiklite 45–52 alusel toetatavate tegevuste puhul süstemaatilisi ja valimipõhiseid kohapealseid kontrolle. Seepärast tuleks kehtestada erand komisjoni rakendusmääruse (EL) 2016/1150 (10) artikli 32 lõikest 1 ja artikli 42 lõikest 3 seoses eelarveaastaga 2019–2020, et võimaldada liikmesriikidel määrata kindlaks kontrollid, mis on süstemaatiliste kohapealsete kontrollidega samaväärsed, näiteks kuupäevastatud fotod või droonide abil teostatud vaatluste aruanded, halduskontrollid või toetusesaajatega peetavad videokonverentsid, ning tagada, et enne maksete tegemist on järgitud veinisektori toetusprogrammidega seotud õigusnorme. Seda erandit tuleks kohaldada olenemata sellest, kas liikmesriigid on kehtestanud meetmeid COVID-19 pandeemiaga võitlemiseks või mitte.
                  
               
                     (17)
                  
                  
                     Samal põhjusel on liikmesriikidel eelarveaasta 2019–2020 suhtes praktiliselt võimatu teha määruse (EL) 2016/1150 artikli 43 lõikes 3 sätestatud tähtaja jooksul määruse (EL) nr 1308/2013 artikli 47 alusel toetatava toorelt koristamise puhul süstemaatilisi kohapealseid kontrolle. Seetõttu tuleks kehtestada erand, et pikendada kontrollide lõpuleviimise tähtaega kuni 15. septembrini 2020.
                  
               
                     (18)
                  
                  
                     Komisjoni rakendusmääruse (EL) 2018/274 (11) artikli 27 lõikes 3 on kindlaks määratud viinamarjaistandustest asjaomaselt maatükilt saagi koristamise ajal võetavate värskete viinamarjade proovide arv, et luua komisjoni delegeeritud määruse (EL) 2018/273 (12) artiklis 39 osutatud isotoopanalüüside andmepank. Juhtudel, mil COVID-19 pandeemiast põhjustatud kriisiolukord takistab liikmesriikidel tegemast neid kontrolle, tuleks liikmesriikidel lubada kehtestada erand proovide miinimumarvust, olenemata sellest, kas nad on kehtestanud meetmeid COVID-19 pandeemiaga võitlemiseks või mitte.
                  
               
                     (19)
                  
                  
                     Rakendusmääruse (EL) 2018/274 artikli 31 lõike 2 punktis b on sätestatud, et liikmesriigid peavad tegema igal aastal kohapealseid kontrolle vähemalt 5 % istandusregistris kindlaks määratud viinamarjakasvatajate suhtes. Juhtudel, mil mitmes veini tootvas liikmesriigis takistab COVID-19 pandeemiast põhjustatud kriisiolukord selliseid kontrolle pika aja jooksul, tuleks seda protsendimäära 2020. aastaks vähendada. Seda erandit tuleks kohaldada olenemata sellest, kas liikmesriigid on kehtestanud meetmeid COVID-19 pandeemiaga võitlemiseks või mitte. Samal põhjusel tuleks liikmesriikidel lubada 2020. aastal ajutiselt peatada kõnealuse määruse artikli 31 lõike 2 punktis c osutatud süstemaatilised kohapealsed kontrollid, mida tuleb teha viinapuude kasvualadel, mis ei ole kantud ühtegi põllumajandustootja toimikusse.
                  
               
                     (20)
                  
                  
                     Komisjoni rakendusmääruse (EL) 2017/39 (13) artiklis 10 on sätestatud liikmesriikide poolt määruse (EL) nr 1308/2013 artiklis 23 osutatud kava (edaspidi „koolikava“) raames tehtavate kohapealsete kontrollide ulatus, sisu, ajakava ja aruandlus. COVID-19 pandeemiaga võitlemiseks liikmesriikide kehtestatud meetmed võivad olla takistanud neil täitmast rakendusmääruse (EL) 2017/39 artikli 10 lõikes 2 sätestatud tähtajaks kõnealuse määruse artikli 10 lõikes 3 sisalduvaid nõudeid, mis käsitlevad kohapealsete kontrollide arvu 2018/2019. õppeaasta suhtes. Seepärast on asjakohane võimaldada liikmesriikidele paindlikkust, pikendades kõnealuste kohapealsete kontrollide tegemise aega 2018/2019. õppeaasta suhtes.
                  
               
                     (21)
                  
                  
                     Komisjoni rakendusmäärus (EL) 2015/1368 (14) sisaldab mesindussektorile antavat toetust käsitlevaid eeskirju järelevalve ja kontrollide kohta seoses riiklike mesindusprogrammide nõuetekohase rakendamise, tegelikult kantud kulude ja mesinike teatatud mesitarude õige arvuga. Kõnealuse määruse artikli 8 lõike 3 kohaselt peavad liikmesriigid tagama, et vähemalt 5 % mesindusprogrammide raames toetuse taotlejatest kontrollitakse kohapeal. COVID-19 pandeemiaga võitlemiseks kehtestatud meetmed võivad raskendada sellisel arvul kohapealsete kontrollide tegemist, mis on vajalik kõnealuse künnise saavutamiseks. Seepärast on asjakohane võimaldada liikmesriikidele paindlikkust, lubades kehtestada erandi sellest nõudest. Selline erand ei tohiks samas põhjustada alusetult tehtud maksete riski suurenemist. Seetõttu tuleks kohapealsete kontrollide arvu vähendamise korral asendada need alternatiivsete kontrollidega, niivõrd kui see on võimalik.
                  
               
                     (22)
                  
                  
                     Liikmesriikide makseasutused viivad praegu läbi kontrolle toodete puhul, mis on ladustatud komisjoni rakendusmääruse (EL) 2019/1882 (15) alusel. COVID-19 pandeemiaga võitlemiseks kehtestatud meetmed võivad mõjutada komisjoni rakendusmääruse (EL) 2016/1240 (16) artikli 60 kohaste riikliku sekkumise ja eraladustamistoetuse kohapealsete kontrollide nõuetele vastavust. On asjakohane võimaldada liikmesriikidele paindlikkust, pikendades kõnealuste kontrollide tegemise aega või asendades need asjakohaste tõendite kasutamisega. Seepärast on asjakohane kehtestada erand rakendusmääruse (EL) 2016/1240 teatavatest sätetest toodete puhul, mida ladustatakse vastavalt rakendusmäärusele (EL) 2019/1882.
                  
               
                     (23)
                  
                  
                     Põllumajandusfondide komitee, otsetoetuste korralduskomitee, maaelu arengu komitee ja põllumajandusturgude ühise korralduse komitee ei ole eesistuja kindlaksmääratud ajavahemiku jooksul oma arvamust avaldanud,
                  
               ON VASTU VÕTNUD KÄESOLEVA MÄÄRUSE:
         I PEATÜKK
         
            ERANDID RAKENDUSMÄÄRUSEST (EL) NR 809/2014
         
         
            Artikkel 1
            Erandina rakendusmääruse (EL) nr 809/2014 artikli 9 lõigetest 1, 2 ja 3 esitavad liikmesriigid 2020. aastal komisjonile eelmist kalendriaastat hõlmavad kontrolliandmed ja -statistika, aruandes esitatud teabe edaspidised muudatused seoses nõuetele vastavuse tingimuste kontrolliks valitud võimalustega, teabe nõuetele vastavuse tingimuste ja standardite kontrollimise eest vastutavate pädevate kontrolliasutuste kohta ning aruande eelmist, 2019. kalendriaastat hõlmava vabatahtliku tootmiskohustusega seotud toetuse haldus- ja kontrollimeetmete kohta hiljemalt 15. septembriks 2020.
         
         
            Artikkel 2
            Erandina rakendusmääruse (EL) nr 809/2014 artikli 24 lõikest 4 võivad liikmesriigid COVID-19 pandeemia vastu võitlemiseks kehtestatud meetmete tõttu võtta 2020. taotlusaastal tehtavate kontrollide puhul vastu otsuse, et kõik kõnealuse määruse alusel tehtavad füüsilised kontrollid, eelkõige kontrollkäigud ja kohapealsed kontrollid asendatakse nõudega kasutada ortofotode (satelliit- või aerofotod) fototõlgendusi või muid asjakohaseid tõendeid, mille hulka loetakse ka toetusesaaja poolt pädeva asutuse taotlusel esitatud tõendid, näiteks geomärgistatud fotod, mille alusel pädev asutus saaks teda rahuldaval viisil teha lõplikke järeldusi.
         
         
            Artikkel 3
            Erandina rakendusmääruse (EL) nr 809/2014 artikli 26 lõikest 4 võivad liikmesriigid juhul, kui neil ei ole COVID-19 pandeemiaga võitlemiseks kehtestatud meetmete tõttu võimalik teha ühtse haldus- ning kontrollisüsteemi meetmete alusel kohapealseid kontrolle selliste teatavate rahastamiskõlblikkuse kriteeriumide, siduvate kohustuste või muude kohustuste puhul, mida saab tõhusalt kontrollida üksnes kindlal ajavahemikul, võtta vastu otsuse, et 2020. taotlusaastal kasutatakse nende kontrollide tegemisel lisaks kaugseire võimalustele ka uusi tehnoloogiaid, sealhulgas geomärgistatud fotosid või muid asjakohaseid tõendeid.
         
         
            Artikkel 4
            
               1.   Erandina rakendusmääruse (EL) nr 809/2014 artiklitest 30–33 võivad liikmesriigid juhul, kui neil ei ole COVID-19 pandeemiaga võitlemiseks kehtestatud meetmete tõttu võimalik teha kohapealseid kontrolle vastavalt kõnealustes artiklites sätestatud eeskirjadele, võtta vastu otsuse, et 2020. taotlusaastal korraldatakse neid kontrolle vastavalt käesoleva artikli lõigetes 2 ja 3 sätestatud eeskirjadele.
            
            
               2.   Kohapealsete kontrollide kontrollivalimid hõlmavad 2020. taotlusaastal vähemalt järgmist:
               
                           a)
                        
                        
                           3 % kõigist toetusesaajatest, kes taotlevad toetust põhitoetuskava või ühtse pindalatoetuse kava raames;
                        
                     
                           b)
                        
                        
                           3 % kõigist toetusesaajatest, kes taotlevad ümberjaotavat toetust;
                        
                     
                           c)
                        
                        
                           3 % kõigist toetusesaajatest, kes taotlevad looduslikust eripärast tingitud piirangutega alade toetust;
                        
                     
                           d)
                        
                        
                           3 % kõigist toetusesaajatest, kes taotlevad noorte põllumajandustootjate toetust;
                        
                     
                           e)
                        
                        
                           3 % kõigist toetusesaajatest, kes taotlevad vabatahtlikku tootmiskohustusega seotud toetust;
                        
                     
                           f)
                        
                        
                           3 % kõigist toetusesaajatest, kes taotlevad toetust väikepõllumajandustootjate kava raames;
                        
                     
                           g)
                        
                        
                           10 % kanepi tootmiseks deklareeritud maa-aladest;
                        
                     
                           h)
                        
                        
                           3 % kõigist toetusesaajatest, kes taotlevad puuvilla eritoetust;
                        
                     
                           i)
                        
                        
                           3 % kõigist toetusesaajatest, kes peavad järgima kliimat ja keskkonda säästvaid põllumajandustavasid;
                        
                     
                           j)
                        
                        
                           3 % kõigist toetusesaajatest, kes peavad järgima keskkonnasäästlikumaks muutmise tavasid ja kasutama riiklikke või piirkondlikke keskkonnaalaseid sertifitseerimissüsteeme, millele on osutatud määruse (EL) nr 1307/2013 artikli 43 lõike 3 punktis b;
                        
                     
                           k)
                        
                        
                           3 % kõigist toetusesaajatest, kes taotlevad toetust maaelu arengu meetmete raames;
                        
                     
                           l)
                        
                        
                           3 % kõigist toetusesaajate rühmadest, kes esitavad ühistaotluse;
                        
                     
                           m)
                        
                        
                           3 % kõigist toetusesaajatest, kes taotlevad toetust loomatoetuste kavade raames, ja vähemalt 3 % loomadest.
                        
                     Esimese lõigu punktis i osutatud valim peab samal ajal hõlmama vähemalt 3 % kõigist toetusesaajatest, kelle maa-alad on püsirohumaaga kaetud ja keskkonnatundliku staatusega alad, mis on hõlmatud nõukogu direktiiviga 92/43/EMÜ (17) või Euroopa Parlamendi ja nõukogu direktiiviga 2009/147/EÜ (18) ja määruse (EL) nr 1307/2013 artikli 45 lõikega 1 hõlmatud täiendavad tundlikud alad.
               Seoses esimese lõigu punktiga k saavutatakse kõikide Euroopa Parlamendi ja nõukogu määruse (EL) nr 1305/2013 (19) artiklitega 28 ja 29 ette nähtud meetmete puhul 3 % kontrollimäär individuaalse meetme tasandil.
            
            
               3.   Liikmesriigid, kes on juba otsustanud vähendada teatavate kavade kontrollimäärasid 3 %-ni vastavalt rakendusmääruse (EL) nr 809/2014 artiklile 36, võivad samade kavade puhul käesoleva artikli lõikes 2 sätestatud protsendimäärasid veelgi vähendada 1 %-ni.
            
            
               4.   Käesoleva artikli lõigete 2 ja 3 kohaselt tehtud kontrollide tulemusi ei võeta järgmisel taotlusaastal arvesse rakendusmääruse (EL) nr 809/2014 artiklite 35 ja 36 kohaldamisega seotud tingimuste täitmisel. Siiski tuleb kontrollimäärasid, mida kõnealuse määruse artikli 35 kohaselt oleks tulnud suurendada 2020. taotlusaastal, samavõrra suurendada 2021. taotlusaastal.
            
            
               5.   Lõike 2 esimese lõigu punktides a, e, i ja j sätestatud kontrollimäärade kohaldamisel eelistavad liikmesriigid muid alasid kui püsirohumaa ja/või püsikultuuride all olevad maa-alad.
               Lõigete 2 ja 3 kohaldamisest tulenevalt seatakse maatükkide identifitseerimise süsteemi ajakohastamisel järgnevatel aastatel prioriteediks maa-alad, mida taotlusaastal 2020 ei kontrollita.
            
            
               6.   Aastal 2020 ei kohaldata rakendusmääruse (EL) nr 809/2014 artiklit 33a.
            
         
         
            Artikkel 5
            Erandina rakendusmääruse (EL) nr 809/2014 artikli 42 lõikest 1 võivad liikmesriigid juhul, kui neil ei ole COVID-19 pandeemiaga võitlemiseks kehtestatud meetmete tõttu võimalik teha kõnealuse sättega nõutavaid loomade kohapealseid kontrolle, võtta vastu otsuse, et 2020. taotlusaastal viiakse need kontrollid läbi vabalt valitud ajal, eeldusel et nende kontrollide käigus on siiski võimalik kontrollida rahastamiskõlblikkuse tingimusi.
         
         
            Artikkel 6
            Erandina rakendusmääruse (EL) nr 809/2014 artikli 48 lõikest 5 võivad liikmesriigid juhul, kui neil ei ole COVID-19 pandeemiaga võitlemiseks kehtestatud meetmete tõttu võimalik korraldada enne lõppmaksete tegemist kontrollkäike toetatud tegevuse toimumiskohta või investeerimiskohta, vastu võtta otsuse, et eespool nimetatud meetmete kohaldamise ajal võib kontrollkäigud asendada toetusesaaja esitatud asjakohaste dokumentaalsete tõenditega, mis muu hulgas hõlmavad geomärgistatud fotosid.
            Kui eespool nimetatud kontrollkäike ei ole võimalik asendada asjakohaste dokumentaalsete tõenditega, viivad liikmesriigid need kontrollkäigud läbi pärast lõppmakse tegemist.
         
         
            Artikkel 7
            Erandina rakendusmääruse (EL) nr 809/2014 artikli 50 lõikest 1 ja artikli 60 lõike 2 kolmandast lõigust kohaldatakse juhul, kui liikmesriikidel ei ole COVID-19 pandeemiaga võitlemiseks kehtestatud meetmete tõttu võimalik teha asjaomaste artiklitega ette nähtud kohapealseid kontrolle, järgmisi eeskirju.
            
                        a)
                     
                     
                        Liikmesriigid võivad otsustada, et nad võtavad kohapealsete kontrollide tegemise asemel arvesse kõiki toetusesaaja esitatud asjakohaseid dokumentaalseid tõendeid, sealhulgas geomärgistatud fotosid, mille alusel pädev asutus saaks teda rahuldaval viisil teha lõplikke järeldusi tegevuse elluviimise kohta.
                     
                  
                        b)
                     
                     
                        Kohapealsete kontrollidega hõlmatud valim moodustab 2020. kalendriaastal vähemalt 3 % rakendusmääruse (EL) nr 809/2014 artiklis 46 osutatud ja Euroopa Maaelu Arengu Põllumajandusfondist (EAFRD) kaasrahastatavatest kulutustest, mille tasumist tuleb makseasutuselt taotleda ning mis ei hõlma toiminguid, mille jaoks on taotletud üksnes ettemakseid.
                     
                  Esimese lõigu punkti b kohaselt tehtud kontrollide tulemusi ei võeta arvesse järgmisel kalendriaastal rakendusmääruse (EL) nr 809/2014 artikli 50 lõike 5 kohaldamisega seotud tingimuste täitmisel. Siiski tuleb kontrollimäära, mida määruse artikli 50 lõike 5 kohaselt oleks tulnud suurendada 2020. taotlusaastal, suurendada samavõrra 2021. taotlusaastal.
         
         
            Artikkel 8
            Erandina rakendusmääruse (EL) nr 809/2014 artikli 52 lõikest 2 peab järelkontrollidega hõlmatud valim juhul, kui liikmesriikidel ei ole COVID-19 pandeemiaga võitlemiseks kehtestatud meetmete tõttu võimalik teha kõnealuse sättega ette nähtud kohapealseid kontrolle, moodustama 2020. kalendriaastal vähemalt 0,6 % EAFRD kulutustest investeerimistegevusele, et kontrollida Euroopa Parlamendi ja nõukogu määruse (EL) nr 1303/2013 (20) artikli 71 kohaste kohustuste või maaelu arengu programmis esitatud kohustuste täitmist.
         
         
            Artikkel 9
            Erandina rakendusmääruse (EL) nr 809/2014 artikli 68 lõike 1 esimesest lõigust võivad liikmesriigid juhul, kui neil ei ole COVID-19 pandeemia vastu võitlemiseks kehtestatud meetmete tõttu võimalik teha kohapealseid kontrolle vastavalt kõnealusele sättele, võtta vastu otsuse, et 2020. taotlusaastal kontrollitakse kohapeal vähemalt 0,5 % nende toetusesaajate koguarvust, kellele on osutatud määruse (EL) nr 1306/2013 artiklis 92 ja kelle eest asjaomane pädev asutus vastutab.
            Esimese lõigu kohaselt tehtud kontrollide tulemusi ei võeta arvesse järgmisel taotlusaastal rakendusmääruse (EL) nr 809/2014 artikli 68 lõike 4 kohaldamisega seotud tingimuste täitmisel. Siiski tuleb kontrollimäärasid, mida vastavalt kõnealuse määruse artikli 68 lõikele 4 oleks tulnud suurendada 2020. taotlusaastal, samavõrra suurendada 2021. taotlusaastal.
         
         
            Artikkel 10
            Kui liikmesriikidel ei ole COVID-19 pandeemiaga võitlemiseks kehtestatud meetmete tõttu võimalik teha teatavaid rakendusmääruse (EL) nr 809/2014 kohaseid kohapealseid kontrolle 2019. taotlusaastat hõlmava ühtse haldus- ja kontrollisüsteemi meetmete puhul või 2019. kalendriaastat hõlmavate muude maaelu arengu meetmete puhul kui pindalapõhised ja loomadega seotud meetmed ega hankida artiklis 2 osutatud alternatiivseid tõendeid, loetakse asjaomaste piirangute jõustumise esimeseks päevaks tehtud kohapealsete kontrollide määr nõuetele vastavaks.
         
         
            Artikkel 11
            
               1.   Liikmesriigid, kes kasutavad artiklites 4, 5, 7, 8 ja 9 sätestatud erandeid ja eelkõige muudavad kontrollide ajastust või vähendavad nende arvu, kehtestavad võimaluste piires menetlused alternatiivsete tõendite kasutamiseks, et säilitada kulude seaduslikkuse ja korrektsuse ning nõuetele vastavuse tingimuste ja standardite järgimise puhul piisav kindlustase.
            
            
               2.   Liikmesriikide puhul, kes kohaldavad artikleid 2–9, peab määruse (EL) nr 1306/2013 artikli 7 lõike 3 esimese lõigu punkti b kohaselt koostatud vahendite haldaja kinnitus sisaldama 2020. ja 2021. eelarveaasta kohta kinnitust, et toetusesaajatele üleliigsete summade maksmist on välditud ning et alusetult makstud summad on sisse nõutud kogu vajaliku teabe kontrollimise põhjal.
            
         
         II PEATÜKK
         
            ERANDID ERIMEETMETEST, MIDA KOHALDATAKSE LIIDU ÄÄREPOOLSEIMATE PIIRKONDADE JA EGEUSE MERE VÄIKESAARTE SUHTES
         
         
            1. JAGU
         
         
            
               Erandid rakendusmäärusest (el) nr 180/2014
            
         
         
            Artikkel 12
            
               1.   Erandina rakendusmääruse (EL) nr 180/2014 artikli 16 lõikest 2 võivad liikmesriigid juhul, kui neil ei ole COVID-19 pandeemiaga võitlemiseks kehtestatud meetmete tõttu võimalik teha äärepoolseimates piirkondades füüsilisi kontrolle vastavalt kõnealuse sättega ette nähtud eeskirjadele, võtta vastu otsuse, et 2020. taotlusaastal korraldatakse füüsilisi kontrolle vastavalt käesoleva artikli lõikes 2 sätestatud eeskirjadele.
            
            
               2.   Asjaomases äärepoolseimas piirkonnas läbiviidavate põllumajandussaaduste ja -toodete impordi, sisseveo, ekspordi ja edasisaatmise füüsilised kontrollid peavad hõlmama vähemalt 3 % rakendusmääruse (EL) nr 180/2014 artikli 9 kohaselt esitatud litsentsidest ja sertifikaatidest.
            
            
               3.   Erandina rakendusmääruse (EL) nr 180/2014 artiklist 22 võivad liikmesriigid juhul, kui neil ei ole COVID-19 pandeemiaga võitlemiseks kehtestatud meetmete tõttu võimalik teha äärepoolseimates piirkondades kohapealseid kontrolle vastavalt kõnealuses määruses sätestatud eeskirjadele, võtta vastu otsuse, et 2020. taotlusaastal korraldatakse kohapealseid kontrolle vastavalt käesoleva artikli lõikes 4 sätestatud eeskirjadele.
            
            
               4.   Pädevad asutused teevad vastavalt rakendusmääruse (EL) nr 180/2014 artikli 24 lõikele 1 tehtud riskianalüüsi põhjal kohapealseid pistelisi kontrolle ligikaudu 3 % toetusetaotluste ulatuses. Valim peab esindama ka vähemalt 3 % iga tegevuse toetuseks antud summadest.
            
         
         
            2. JAGU
         
         
            
               Erandid rakendusmäärusest (el) nr 181/2014
            
         
         
            Artikkel 13
            
               1.   Erandina rakendusmääruse (EL) nr 181/2014 artikli 13 lõikest 2 võib Kreeka juhul, kui tal ei ole COVID-19 pandeemiaga võitlemiseks kehtestatud meetmete tõttu võimalik teha äärepoolseimates piirkondades füüsilisi kontrolle vastavalt kõnealuse sättega ette nähtud eeskirjadele, võtta vastu otsuse, et 2020. taotlusaastal korraldatakse füüsilisi kontrolle vastavalt käesoleva artikli lõikes 2 sätestatud eeskirjadele.
            
            
               2.   Põllumajandustoodete riiki sisseveo füüsiline kontroll Egeuse mere väikesaartel peab hõlmama representatiivset valimit, mis on moodustatud vähemalt 3 % rakendusmääruse (EL) nr 181/2014 artikli 7 kohaselt esitatud sertifikaatidest.
               Egeuse mere väikesaartel teostatavad ekspordi või edasisaatmise füüsilised kontrollid, mis on sätestatud rakendusmääruse (EL) nr 181/2014 3. jaos, peavad hõlmama vähemalt 3 % representatiivsest valimist, mis põhineb Kreeka kehtestatud riskiprofiilil.
            
            
               3.   Erandina rakendusmääruse (EL) nr 181/2014 artiklist 20 võib Kreeka juhul, kui tal ei ole COVID-19 pandeemiaga võitlemiseks kehtestatud meetmete tõttu võimalik teha kohapealseid kontrolle vastavalt kõnealuse artikliga ette nähtud eeskirjadele, võtta vastu otsuse, et 2020. taotlusaastal korraldatakse kohapealseid kontrolle vastavalt käesoleva artikli lõikes 4 sätestatud eeskirjadele.
            
            
               4.   Pädevad asutused teevad vastavalt rakendusmääruse (EL) nr 181/2014 artikli 22 lõikele 1 koostatud riskianalüüsi põhjal iga meetme kohapealseid pistelisi kontrolle ligikaudu 3 % toetusetaotluste suhtes. Valim peab esindama ka vähemalt 3 % iga tegevuse toetuseks antud summadest.
            
         
         III PEATÜKK
         
            ERANDID EESKIRJADEST, MIDA KOHALDATAKSE ÜHISE PÕLLUMAJANDUSE TURUKORRALDUSE SUHTES
         
         
            1. JAGU
         
         
            
               Erand rakendusmäärusest (el) 2017/892
            
         
         
            Artikkel 14
            
               1.   Erandina rakendusmääruse (EL) 2017/892 artikli 27 lõikest 2 kohaldatakse järgmist:
               
                           a)
                        
                        
                           2020. aastal peab kõnealuse määruse artiklis 27 osutatud kohapealsete kontrollide valim esindama vähemalt 10 % 2019. aastaks taotletud toetuse kogusummast;
                        
                     
                           b)
                        
                        
                           eeskirja, mille kohaselt kõiki rakenduskava kohaldavaid tootjaorganisatsioone või tootjaorganisatsioonide liite kontrollitakse vähemalt kord kolme aasta jooksul, ei kohaldata 2020. aastal tehtavate kohapealsete kontrollide suhtes.
                        
                     
            
               2.   Erandina rakendusmääruse (EL) 2017/892 artikli 27 lõikest 7 ei kohaldata 2020. aastal tehtavate kohapealsete kontrollide puhul eeskirja, mille kohaselt kõnealuse määruse artikli 27 lõikes 2 osutatud valimiga hõlmatud tootjaorganisatsiooni liikmete üksikute põllumajandusettevõtete meetmete puhul tehakse vähemalt üks kontrollkäik meetme rakenduskohta, et veenduda nende meetmete rakendamises.
            
            
               3.   Erandina rakendusmääruse (EL) 2017/892 artikli 29 lõikest 2 võivad liikmesriigid kõikide turult kõrvaldatud toodete puhul, olenemata nende kavandatud sihtkohast, 2020. aastal kontrollida kõnealuse sättega ette nähtust väiksemat protsenti, tingimusel, et see ei ole väiksem kui 10 % mis tahes tootjaorganisatsiooni asjaomastest kogustest turustusaasta jooksul. Kontrolli võib teha tootjaorganisatsiooni tööruumides ja/või toodete saajate juures. Kui kontrolli käigus avastatakse rikkumisi, teevad liikmesriigid lisakontrolle.
            
            
               4.   Erandina rakendusmääruse (EL) 2017/892 artikli 30 lõikest 3 hõlmab 2020. aastal iga kontroll valimit, mis esindab vähemalt 3 % tootjaorganisatsiooni poolt 2019. turustusaasta jooksul kõrvaldatud kogustest.
            
         
         
            2. JAGU
         
         
            
               Erandid rakendusmäärusest (EL) 2016/1150
            
         
         
            Artikkel 15
            
               1.   Erandina rakendusmääruse (EL) 2016/1150 artikli 32 lõikest 1 ja artikli 42 lõikest 3 võivad liikmesriigid juhul, kui COVID-19 pandeemiast põhjustatud kriisiolukord ei võimalda liikmesriikidel läbi viia kohapealseid kontrolle vastavalt eespool nimetatud sätetele, asendada need kontrollid eelarveaastal 2019–2020 liikmesriikide poolt kindlaks määratud muud liiki kontrollidega, näiteks kuupäevastatud fotod või droonide abil teostatud vaatluste aruanded, halduskontrollid või toetusesaajatega peetavad videokonverentsid, mille liikmesriigid määravad kindlaks selleks, et tagada veinisektori toetusprogrammidega seotud eeskirjade järgimine.
            
            
               2.   Erandina rakendusmääruse (EL) 2016/1150 artikli 43 lõikest 3 tuleb eelarveaastaga 2019–2020 seotud toorelt koristamise kontrollid juhul, kui COVID-19 pandeemiast põhjustatud kriisiolukord ei võimalda liikmesriikidel teha kohapealseid kontrolle vastavalt eespool nimetatud sättele, läbi viia enne 15. septembrit 2020.
            
         
         
            3. JAGU
         
         
            
               Erandid rakendusmäärusest (EL) 2018/274
            
         
         
            Artikkel 16
            
               1.   Erandina rakendusmääruse (EL) 2018/274 artikli 27 lõikest 3 võivad liikmesriigid juhul, kui COVID-19 pandeemiast põhjustatud kriisiolukord ei võimalda neil 2020. aasta viinamarjakoristuse ajal koguda ja töödelda värskeid viinamarju kõnealuse määruse III lisa II osas sätestatud valimimahu ulatuses, sellest valimimahust kõrvale kalduda.
            
            
               2.   Erandina rakendusmääruse (EL) 2018/274 artikli 31 lõike 2 punktist b peavad liikmesriigid juhul, kui COVID-19 pandeemiast põhjustatud kriisiolukord ei võimalda neil 2020. aastal läbi viia kohapealseid kontrolle vastavalt kõnealusele sättele, kohapeal kontrollima vähemalt 3 % kõikidest istandusregistris kindlaks määratud viinamarjakasvatajatest.
            
            
               3.   Erandina rakendusmääruse (EL) 2018/274 artikli 31 lõike 2 punktist c võivad liikmesriigid 2020. aastal ajutiselt peatada süstemaatilised kohapealsed kontrollid sellistel viinapuude kasvualadel, mis ei ole kantud ühtegi põllumajandustootja toimikusse, kui liikmesriikidel ei ole COVID-19 pandeemiast tingitud kriisiolukorra tõttu võimalik kohapealseid kontrolle teha.
            
         
         
            4. JAGU
         
         
            
               Erand rakendusmäärusest (EL) 2017/39
            
         
         
            Artikkel 17
            Erandina rakendusmääruse (EL) 2017/39 artikli 10 lõike 2 esimesest lõigust võivad liikmesriigid jätkata 2018/2019. õppeaastaks ette nähtud kohapealseid kontrolle kuni 15. oktoobrini 2020.
         
         
            5. JAGU
         
         
            
               Erandid rakendusmäärusest (EL) 2015/1368
            
         
         
            Artikkel 18
            Erandina rakendusmääruse (EL) 2015/1368 artikli 8 lõikest 3 võivad liikmesriigid mesindusaastal 2020 vastu võtta otsuse, et mesindusprogrammi raames toetuse taotlejate hulgas tehtavate kohapealsete kontrollide puhul võib 5 % künnisest kõrvale kalduda, tingimusel et kavandatud kohapealsed kontrollid asendatakse alternatiivsete kontrollidega, mis võivad hõlmata fotode tellimist, videovestlusi või mis tahes muid vahendeid, mille abil saab kontrollida mesindusprogrammis sisalduvate meetmete nõuetekohast rakendamist.
         
         
            6. JAGU
         
         
            
               Erandid rakendusmäärusest (EL) 2016/1240
            
         
         
            Artikkel 19
            
               1.   Erandina rakendusmääruse (EL) 2016/1240 artikli 60 lõigetest 1 ja 2 võib liikmesriik juhul, kui COVID-19 pandeemiaga võitlemiseks kehtestatud meetmete tõttu ei ole makseasutusel võimalik õigeaegselt teha kõnealuse määruse artikli 60 lõigetes 1 ja 2 osutatud kohapealseid kontrolle ega füüsilisi kontrolle rakendusmääruse (EL) 2019/1882 kohaselt ladustatud toodete suhtes, võtta vastu otsuse, et kontrollide tähtaega pikendatakse pärast meetmete kohaldamise lõppu kuni 30 päeva võrra või et ajavahemikus, mil eespool nimetatud meetmeid kohaldatakse, asendatakse kõik kohapealsed kontrollid nõudega esitada asjakohaseid tõendeid, sealhulgas geomärgistatud fotosid või muid elektrooniliselt esitatud tõendeid.
            
            
               2.   Erandina rakendusmääruse (EL) 2016/1240 artikli 60 lõikest 5 võib liikmesriik juhul, kui COVID-19 pandeemiaga võitlemiseks kehtestatud meetmete tõttu ei ole makseasutusel võimalik rakendusmääruse (EL) 2019/1882 kohaselt ladustatud toodete puhul kontrollida pitserite olemasolu ja rikkumatust, võtta vastu otsuse, et ajavahemikus, mil neid meetmeid kohaldatakse, asendatakse kõik kohapealsed kontrollid nõudega esitada asjakohaseid tõendeid, sealhulgas geomärgistatud fotosid või muid elektrooniliselt esitatud tõendeid.
            
         
         IV PEATÜKK
         
            LÕPPSÄTE
         
         
            Artikkel 20
            Käesolev määrus jõustub kolmandal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. aprill 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 347, 20.12.2013, lk 549.
         
            (2)  ELT L 78, 20.3.2013, lk 23.
         
            (3)  ELT L 78, 20.3.2013, lk 41.
         
            (4)  Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).
         
            (5)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).
         
            (6)  Komisjoni 20. veebruari 2014. aasta rakendusmäärus (EL) nr 180/2014, milles sätestatakse Euroopa Parlamendi ja nõukogu määruse (EL) nr 228/2013 (millega kehtestatakse põllumajanduse erimeetmed liidu äärepoolseimate piirkondade jaoks) rakenduseeskirjad (ELT L 63, 4.3.2014, lk 13).
         
            (7)  Komisjoni 20. veebruari 2014. aasta rakendusmäärus (EL) nr 181/2014, milles sätestatakse Euroopa Parlamendi ja nõukogu määruse (EL) nr 229/2013 (millega kehtestatakse põllumajanduse erimeetmed Egeuse mere väikesaarte jaoks) rakenduseeskirjad (ELT L 63, 4.3.2014, lk 53).
         
            (8)  Komisjoni 13. märtsi 2017. aasta rakendusmäärus (EL) 2017/892, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad seoses puu- ja köögiviljasektori ning töödeldud puu- ja köögivilja sektoriga (ELT L 138, 25.5.2017, lk 57).
         
            (9)  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).
         
            (10)  Komisjoni 15. aprilli 2016. aasta rakendusmäärus (EL) 2016/1150, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad veinisektori riiklike toetusprogrammide osas (ELT L 190, 15.7.2016, lk 23).
         
            (11)  Komisjoni 11. detsembri 2017. aasta rakendusmäärus (EL) 2018/274, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad viinapuude istutuseks antavate lubade süsteemi, sertifitseerimise, sissetulevate ja väljaminevate kaupade registri, kohustuslike deklaratsioonide ja teadete kohta, Euroopa Parlamendi ja nõukogu määruse (EL) nr 1306/2013 rakenduseeskirjad asjakohaste kontrollide kohta ning millega tunnistatakse kehtetuks komisjoni rakendusmäärus (EL) 2015/561 (ELT L 58, 28.2.2018, lk 60).
         
            (12)  Komisjoni 11. detsembri 2017. aasta delegeeritud määrus (EL) 2018/273, millega täiendatakse Euroopa Parlamendi ja nõukogu määrust (EL) nr 1308/2013 viinapuude istutuseks antavate lubade süsteemi, istandusregistri, saatedokumentide ja sertifitseerimise, sissetulevate ja väljaminevate kaupade registri, kohustuslike deklaratsioonide, teavituste ja teabe avaldamise osas, millega täiendatakse Euroopa Parlamendi ja nõukogu määrust (EL) nr 1306/2013 asjakohase kontrolli ja karistuste osas ning millega muudetakse komisjoni määrusi (EÜ) nr 555/2008, (EÜ) nr 606/2009 ja (EÜ) nr 607/2009 ning tunnistatakse kehtetuks komisjoni määrus (EÜ) nr 436/2009 ja komisjoni delegeeritud määrus (EL) 2015/560 (ELT L 58, 28.2.2018, lk 1).
         
            (13)  Komisjoni 3. novembri 2016. aasta rakendusmäärus (EL) 2017/39, milles sätestatakse Euroopa Parlamendi ja nõukogu määruse (EL) nr 1308/2013 kohaldamise eeskirjad seoses liidu toetusega, mida antakse haridusasutustes puu- ja köögivilja, banaanide ja piima tarnimiseks (ELT L 5, 10.1.2017, lk 1).
         
            (14)  Komisjoni 6. augusti 2015. aasta rakendusmäärus (EL) 2015/1368, milles sätestatakse eeskirjad Euroopa Parlamendi ja nõukogu määruse (EL) nr 1308/2013 kohaldamiseks seoses toetusega mesindussektorile (ELT L 211, 8.8.2015, lk 9).
         
            (15)  Komisjoni 8. novembri 2019. aasta rakendusmäärus (EL) 2019/1882, millega avatakse pakkumusmenetlused oliiviõli eraladustamistoetuse summa kohta (ELT L 290, 11.11.2019, lk 12).
         
            (16)  Komisjoni 18. mai 2016. aasta rakendusmäärus (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas (ELT L 206, 30.7.2016, lk 71).
         
            (17)  Nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, 22.7.1992, lk 7).
         
            (18)  Euroopa Parlamendi ja nõukogu 30. novembri 2009. aasta direktiiv 2009/147/EÜ loodusliku linnustiku kaitse kohta (ELT L 20, 26.1.2010, lk 7).
         
            (19)  Euroopa Parlamendi ja nõukogu 17. detsembri 2013. aasta määrus (EL) nr 1305/2013, Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005 (ELT L 347, 20.12.2013, lk 487).
         
            (20)  Euroopa Parlamendi ja nõukogu 17. detsembri 2013. aasta määrus (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Euroopa Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006 (ELT L 347, 20.12.2013, lk 320).